钦定古今图书集成/方舆汇编/边裔典/第121卷 > 后汉二
## 钦定古今图书集成/方舆汇编/边裔典/第121卷 > 后汉二

### 安帝永初三年冬十月南单于叛围中郎将耿种于美稷十一月遣行车骑将军何熙讨之

按《后汉书。安帝本纪》云云。　按《南匈奴传》，永初三年
夏，汉人韩琮随南单于入朝，既还，说南单于云：“关东
水潦，人民饥饿死尽，可击也。”单于信其言，遂起兵反
畔，攻中郎将耿种于美稷。秋，王彪卒。冬，遣行车骑将
军何熙、副中郎庞雄击之。

永初四年春正月，度辽将军梁慬、辽东太守耿夔，讨
破南单于于属国故城。二月，南匈奴寇常山。三月，南
单于降。

按《后汉书安帝本纪》云云。　按《南匈奴传》，四年春，檀
遣千馀骑寇常山、中山，以西域校尉梁慬行度辽将
军，与辽东太守耿夔击破之。单于见诸军并进，大恐
怖，顾让韩琮曰：“汝言汉人死尽，今是何等人也？”乃遣
使乞降，许之。单于脱帽徒跣，对庞雄等拜，陈道死罪。
于是赦之，遇待如初，乃还所钞汉民男女及羌所略
转“卖入匈奴中者，合万馀人。”按《梁慬传》，“三年冬，南
单于与乌桓大人俱反，以大司农何熙行车骑将军
事，中郎将庞雄为副，将羽林五校营士及发缘边十
郡兵二万馀人。又辽东太守耿夔率将鲜卑种众共
击之。诏慬行度辽将军事。庞雄与耿夔共击匈奴，薁
鞬日逐王破之。单于乃自将，围中郎将耿”种于美稷，
连战数月，攻之转急，种移檄求救。明年正月，慬将八
千馀人驰往赴之，至属国故城，与匈奴左将军乌桓
大人战，破斩其渠帅，杀三千馀人，虏其妻子，获财物
甚众。单于复自将七八千骑迎攻围慬。慬被甲奔击，
所向皆破，虏遂引还虎泽。三月，何熙军到五原，曼柏
暴疾不能进，遣庞雄与慬“及耿种步骑万六千人攻
虎泽。连营稍前，单于惶怖，遣左薁鞬日逐王诣慬乞
降。慬乃大陈兵受之，单于脱帽徒跣，面缚稽颡纳质。
会熙卒于师，即拜慬度辽将军。”按《耿夔传》，“永初三
年，南单于檀反畔，使夔率鲜卑及诸郡兵屯雁门，与
车骑将军何熙共击之。熙推夔为先锋，而遣其司马
耿溥、刘祉将”二千人与夔俱进，到属国故城。单于遣
薁鞬《日逐王》三千馀人遮汉兵。夔自击其左，令鲜卑
攻其右，虏遂败走，追斩千馀级，杀其名王六人，获穹
庐车重千馀两，马畜生口甚众。鲜卑马多羸病，遂畔
出塞。夔不能独进，以不穷追，左转云中太守。

### 元初五年逄侯诣朔方塞降徙于颖川郡

按《后汉书，安帝本纪》，不载。　按《南匈奴传》，“永初五年，
梁慬免，以云中太守耿夔行度辽将军。元初元年，夔
免，以乌桓校尉邓遵为度辽将军。遵，皇太后之从弟，
故始为真将军焉。四年，逄侯为鲜卑所破，部众分散，
皆归北虏。五年春，逄侯将百馀骑亡还，诣朔方塞降。
邓遵奏徙逄侯于颖川郡。”

### 延光三年夏五月南匈奴左日逐王叛使匈奴中郎将马翼讨破之

按《后汉书？安帝本纪》云云。　按《南匈奴传》，“建光元年，
邓遵免，复以耿夔代为度辽将军。时鲜卑寇边，夔与
温禺犊王呼尤徽将新降者，连年出塞讨击。鲜卑还，
复各令屯列冲要。而耿夔征发烦剧，新降者皆悉恨，
谋畔单于。檀。立二十七年薨，弟拔立。耿夔复免，以太
原太守法度代为将军。乌稽侯尸逐鞮单于拔，延光
三”年立。夏，新降一部大人阿族等遂反畔，胁呼尤徽
欲与俱去。呼尤徽曰：“我老矣，受汉家恩，宁死不能相
随！”众欲杀之，有救者，得免。阿族等遂将妻子辎重亡
去。中郎将马翼遣兵与胡骑追击，破之，斩首及自投
河死者殆尽，获马、牛、羊万馀头。冬，法度卒。

### 顺帝永建元年西域长史班勇率车师后王农奇子加特奴击北虏呼衍王破之南单于求复障塞从之按后汉书顺帝本纪不载 按南匈奴传延光四年

太原太守法度卒，汉阳太守传众代为将军。其冬，傅
众复卒。永建元年，以辽东太守庞参代为将军。先是，
朔方以西，障塞多“不修复，鲜卑因此数寇南部，杀渐
将王。单于忧恐，上言求复障塞。顺帝从之。乃遣黎阳
营兵出屯中山北界，增置缘边诸郡兵，列屯塞下，教
习战射。”按《西域传》，“永建元年，班勇率后王农奇子
加”特奴及八滑等发精兵击北虏《呼衍王》，破之。《勇》。于
是上立加特奴为后王，八滑为“后部亲汉侯

### 阳嘉三年夏四月车师后部司马率后部王加特奴等掩击匈奴大破之

按《后汉书。顺帝本纪》云云。　按《西域传》，“阳嘉三年夏，
车师后部司马率加特奴等千五百人，掩击北匈奴
于阊吾陆谷，坏其庐落，斩数百级，获单于母、季母及
妇女数百人，牛羊十馀万，车千馀两，兵器什物甚众。”

### 永和五年夏四月南匈奴左部句龙大人吾斯车纽等叛围美稷五月度辽将军马续讨破之九月句龙吾斯等立车纽为单于冬十一月遣使匈奴中郎将

张耽击破之。

按《后汉书顺帝本纪》云云。　按《南匈奴传》，“单于拔立
四年薨，弟休利立，去特若尸，逐就单于。休利永建三
年立。四年，庞参迁大鸿胪，以东平相宋汉代为度辽
将军。阳嘉二年，汉迁太仆，以乌桓校尉耿晔代为度
辽将军。永和元年，晔病征，以护羌校尉马续代为度
辽将军。五年夏，南匈奴左部句龙王吾斯、车纽等背
畔，率三千馀骑寇西河，因复招诱右贤王，合七八千
骑围美稷，杀朔方。代郡长史马续，与中郎将梁并、乌
桓校尉王元，发缘边兵及乌桓、鲜卑、羌胡，合二万馀
人，掩击破之。吾斯等遂更屯聚，攻没城邑。”天子遣使
责让单于，开以恩义，令相招降。单于本不豫谋，乃脱
帽避帐，诣并谢罪。并以病征。五原太守陈龟代为中
郎将。龟以单于不能制下，逼迫之，单于及其弟左贤
王皆自杀。单于休利立十三年，龟又欲徙单于近亲
于内郡，而降者遂更狐疑，龟坐下狱死。大将军梁商
以羌、胡新反，党众初合，难以兵服，宜用招降，乃上表
曰：“匈奴寇畔，自知罪极，穷鸟困兽，皆知救死，况种类
繁炽，不可单尽。今转运日增，三军疲苦，虚内给外，非
中国之利。窃见度辽将军马续，素有谋谟，且典边日
久，深晓兵要，每得续书，与臣策合。宜令续深沟高壁，
以恩信招降，宣示购赏，明其期约。如此则丑类可服，
国家无事矣。”帝从之，乃诏续招降畔虏。商又移书续
等曰：“中国安宁，忘战日久。良骑野合，交锋接矢，决胜
当时，戎狄之所长，而中国之所短也。强弩乘城，坚营
固守，以待其衰，中国之所长，而戎狄之所短也。宜务
先所长，以观其变，设购开赏，宣示反悔。勿贪小功，以
乱大谋。”续及诸郡并各遵行。于是右贤王部抑鞮等
万三千口诣续降。秋，句龙吾斯等立句龙王车纽为
单于，东引乌桓，西收羌戎，及诸胡等数万人，攻破京
兆虎牙营，杀上郡都尉及军司马，遂寇掠并、凉、幽、冀
四州。乃徙西河治离石，上郡治夏阳，朔方治五原。冬，
遣中郎将张耽将幽州、乌桓诸郡营兵击畔虏车纽
等，战于马邑，斩首三千级，获生口及兵器牛羊甚众。
车纽等将诸豪帅骨都侯乞降，而吾斯犹率其部曲
与乌桓寇钞。

永和六年春马续破吾斯于谷城张耽大破乌桓于
天山。

按《后汉书顺帝本纪》：“夏五月，使匈奴中郎将张耽大
破乌桓羌胡于天山。”按《南匈奴传》，吾斯率其部曲
与乌桓寇钞。“六年春，马续率鲜卑五千骑到谷城击
之，斩首数百级。张耽性勇锐，而善抚士卒，军中皆为
用命。遂绳索相悬，上通天山，大破乌桓，悉斩其渠帅，
还得汉民，获其畜生财物。夏，马续复免，以城门校尉
吴”武代为将军。

### 汉安元年秋八月南匈奴左部大人句龙吾斯与薁鞬台耆等反叛

按《后汉书。顺帝本纪》云云。　按《南匈奴传》。“汉安元年
秋。吾斯与薁鞬台耆、且渠伯德等复掠并部。”

汉安二年夏六月，立《南匈奴》“守义王《兜楼储》为南单
于。冬十一月，使匈奴中郎将马寔遣人刺杀句龙吾
斯。”

按《后汉书顺帝本纪》云云。　按《南匈奴传》：“呼兰若尸
逐就单于兜楼储，先在京师，汉安二年立之。天子临
轩，大鸿胪持节拜授玺绶，引上殿。赐青盖驾驷、鼓车、
安车、驸马骑、玉具刀剑什物，给彩布二千匹，赐单于
阏氏以下金锦错杂具，軿车马二乘。遣行中郎将持
节护送单于归南庭。诏太常大鸿胪与诸国侍子于
广”阳城门外祖会，飨赐作乐《角抵》百戏。顺帝幸胡桃
宫，临观之。冬，中郎将马寔募刺杀句龙吾斯，送首洛
阳。

### 建康元年夏四月匈奴中郎将马寔击南匈奴左部破之于是胡羌乌桓悉诣寔降

按《后汉书。顺帝本纪》云云。　按《南匈奴传》，“建康元年，
马寔进击馀党，斩首千二百级，乌桓七十万馀口皆
诣寔降，车重牛羊不可胜数。”单于兜楼储，立五年薨。

### 桓帝永寿元年南匈奴左台且渠伯德等叛寇美稷安定属国都尉张奂讨除之

按《后汉书。桓帝本纪》云云。　按《南匈奴传》，“伊陵尸逐
就单于居车儿，建和元年立。至永寿元年，匈奴左薁
鞬台耆、且渠伯德等复畔，寇钞美稷，安定属国都尉
张奂击破降之。”按《张奂传》，“奂永寿元年迁安定属国都尉。初到职，而南匈奴左薁鞬台耆、且渠伯德等
七千馀人寇美稷，东羌复举种应之，而奂壁唯有二
百许”人，闻即勒兵而出。军吏以为力不敌，叩头争止
之。奂不听，遂进屯长城，收集兵士，遣将王卫招诱东
羌，因据龟兹，使南匈奴不得交通。东羌诸豪遂相率
与奂和亲，共击薁鞬等，连战破之。伯德惶恐，将其众
降，郡界以宁。羌豪帅感奂恩德，上马二十匹。

### 延熹九年南匈奴寇缘边九郡遣中郎将张奂击之按后汉书桓帝本纪延熹九年夏六月南匈奴及乌桓鲜卑寇缘边九郡秋七月遣使匈奴中郎将张奂

击南匈奴、乌桓、鲜卑。冬十二月，南匈奴、乌桓率众诣
张奂降。按《南匈奴传》：延熹九年，南单于诸郡并叛，
遂与乌桓、鲜卑寇缘边九郡，以张奂为北中郎将讨
之，单于诸部悉降。奂以单于不能统理国事，乃拘之。
上立左谷蠡王。桓帝诏曰：“《春秋》大居正，居车儿一心
向化，何罪而黜？其遣还单于。”居车儿立二十五年薨，
子某立。〈凡言某者史失其名〉

### 灵帝熹平六年秋八月使匈奴中郎将臧旻与南单于出雁门伐鲜卑大败

按《后汉书。灵帝本纪》云云。　按《南匈奴传》：“熹平六年，
单于与中郎将臧旻出雁门，击鲜卑檀石槐，大败而
还。是岁，单于薨，子呼征立。”

### 光和二年中郎将张修擅杀南匈奴单于槛车征下狱死

按《后汉书。灵帝本纪》，“光和二年秋七月，使匈奴，中郎
将张修有罪，下狱死。”按《南匈奴传》，“单于呼征，光和
元年立。二年，中郎将张修与单于不相能，修擅斩之，
更立右贤王羌渠为单于。修以不先请而擅诛杀，槛
车征诣廷尉，抵罪。”

### 中平五年春三月休屠各胡攻杀并州刺史张懿遂与南匈奴左部胡合杀其单于秋九月南单于叛与白波贼寇河东

按《后汉书。灵帝本纪》云云。　按《南匈奴传》：“单于羌渠，
光和二年立。中平四年，前中山太守张纯反畔，遂率
鲜卑寇边郡。灵帝诏发南匈奴兵，配幽州牧刘虞讨
之。单于遣左贤王将骑诣幽州，国人恐单于发兵无
已。五年，右部䤈落与休屠各胡白马铜等十馀万人
反，攻杀单于。单于羌渠立十年，子右贤王于扶罗立，
持”至尸逐侯单于。于扶罗中平五年立。国人杀其父
者遂畔，共立须卜骨都侯为单于，而于《扶罗》诣阙自
讼。会灵帝崩，天下大乱，单于将数千骑与白波贼合
兵，寇河内诸郡。时民皆保聚，钞掠无利，而兵遂挫伤，
复欲归国，国人不受，乃止河东。

### 献帝兴平二年冬十一月李傕等追乘舆战于东涧王师败绩帝幸曹阳杨奉董承引白波帅及匈奴左贤王去卑率师奉迎与李傕等战破之

按《后汉书。献帝本纪》云云。　按《南匈奴传》，“须卜骨都
侯为单于，一年而死，南庭遂虚其位，以老王行国事。
单于于扶罗立，七年，死，弟呼厨泉立单于。呼厨泉，兴
平二年立，以兄被逐，不得归国，数为鲜卑所钞。建安
元年，帝自长安东归，右贤王去卑与白波贼帅韩暹
等侍卫天子，拒击李傕、郭汜。及车驾还洛阳，又徙迁
许”，然后归国。

### 建安二十一年秋七月匈奴南单于来朝

按《后汉书。献帝本纪》云云。　按《南匈奴传》。“二十一年。
单于来朝。曹操因留于邺。而遣去卑归监其国焉。”〈注〉
留呼厨泉于邺，而遣去卑归平阳，监其五部国
按《魏志太祖本纪》，“建安二十一年秋七月，匈奴南单
于呼厨泉将其名王来朝，待以客礼，遂留魏，使右贤
王去卑监其国。”